Temeljem članka 23. stavka 2. Zakona o ublažavanju i uklanjanju posljedica prirodnih nepogoda („Narodne novine“ 16/2019) i članka 37. Statuta Međimurske županije („Službeni glasnik Međimurske županije“ broj 26/10, 4/13, 6/13 – pročišćeni tekst, 8/13 i 6/14), župan Međimurske županije **26. ožujka 2020. godine** d o n o s i

## O D L U K U

**o proglašenju prirodne nepogode mraza**

**Članak 1.**

Proglašava se prirodna nepogoda za područje Međimurske županije, zbog mraza praćenog snažnim sjevernim vjetrom 22., 23., 24. i 25. ožujka 2020. godine, čija je posljedica smrzavanje, oštećenje i očekivano značajno umanjenje ovogodišnjeg uroda u voćnjacima te na pojedinim povrtlarskim kulturama.

**Članak 2.**

Zadužuju se gradska i općinska povjerenstva za procjenu štete od prirodnih nepogoda, da konačno procijenjenu štetu prijave županijskom povjerenstvu putem Registra šteta u roku od 50 dana od dana proglašenja prirodne nepogode. Županijsko povjerenstvo će u zakonskom roku izraditi zbirno izvješće o šteti za područje županije.

**Članak 3.**

Ova Odluka stupa na snagu danom donošenja, a objavit će se u “Službenom glasniku Međimurske županije”.

Klasa: 920-11/20-02/1

Ur.broj: 2109/1-01-20-1

Čakovec, 26.03.2020.  **ŽUPAN:**

**Matija Posavec, mag.ing.**